
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 8008/1 /320-ε 

Οδοιπορικά και λοιπά έξοδα του Αστυνομικού και Πυρο¬ 
σβεστικού προσωπικού του Υπουργείου Δημόσιας Τά¬ 
ξης· 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Το άρθρο 3 του Ν. 617/1977 «περί επεκτάσεως των 
διατάξεων του Ν.Δ. 334/1969 «περί των οδοιπορικών εξό¬ 
δων του Στρατιωτικού προσωπικού και επί του προσωπι¬ 
κού των Σωμάτων της Χωροφυλακής, Αστυνομίας Πόλεως 
και Πυροσβεστικού και άλλων τινών διατάξεων». 

2. Το άρθρο 37 του Ν. 1481/84 «Οργανισμός του 
Υπουργείου Δημόσιας Τάξης». 

3. Το Ν. 2346/1995 «Δαπάνες κίνησης των μετακινου- 
μένων προσώπων με εντολή του Δημοσίου εντός και 
εκτός της Επικράτειας για εκτέλεση υπηρεσίας και άλλες 
διατάξεις». 

4. Το γεγονός ότι από τις διατάξεις της παρούσας από¬ 
φασης δεν προκαλείται επί πλέον δαπάνη σε βάρος του 
Κρατικού Προϋπολογισμού, αποφασίζουμε: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 
Άρθρο 1 

Έκταση εφαρμογής 

Οι διατάξεις της παρούσας απόφασης, αφορούν τα 
οδοιπορικά έξοδα και τις συναφείς αποζημιώσεις του 
αστυνομικού και πυροσβεστικού προσωπικού του Υπουρ¬ 
γείου Δημόσιας Τάξης, που μετατίθεται ή εκτελεί υπηρε¬ 
σία εκτός έδρας στο εσωτερικό της Χώρας. 

Άρθρο 2 

Κατηγορίες οδοιπορικών εξόδων 
Τα οδοιπορικά έξοδα διακρίνονται σε: 
α. Οδοιπορικά έξοδα εκτέλεσης υπηρεσίας, 
β. Οδοιπορικά έξοδα μετάθεσης. 

ΚΕΦΑΛΑΙΟ Β' 

ΟΔΟΙΠΟΡΙΚΑ ΕΞΟΔΑ ΕΚΤΕΛΕΣΗΣ ΥΠΗΡΕΣΙΑΣ 
Άρθρο 3 

Προϋποθέσεις δικαιολόγησης οδοιπορικών 

1. Τα οδοιπορικά έξοδα εκτέλεσης υπηρεσίας συνίστα- 
νται στην ημερησία αποζημίωση εκτός έδρας, στο αντίτιμο 


εισιτηρίου, στις δαπάνες διανυκτέρευσης και στις μικρο- 
δαπάνες ταξιδιού. 

2. Για τη δικαιολόγηση της ημερήσιας αποζημίωσης 
εκτός έδρας, από τους μετακινουμένους για εκτέλεση 
υπηρεσίας, πρέπει να συντρέχουν οι προϋποθέσεις του 
άρθρου 7 του Π.Δ. 200/93 (απόσταση μεγαλύτερη των 15 
χιλιομέτρων κ.λπ.). 

3. Για να χαρακτηριστεί μία περιοχή ότι υπάγεται στην 
τέως Διοίκηση Πρωτεύουσας και στην περιοχή θεσ/νίκης 
ή ότι εξυπηρετείται με αστική συγκοινωνία, ως και για τον 
προσδιορισμό της χιλιομετρικής απόστασης, λαμβάνονται 
υπόψη τα στοιχεία και οι πίνακες, που παρέχονται από τις 
αρμόδιες υπηρεσίες. 

Άρθρο 4 

Εγκρίσεις μετακινήσεων αστυνομικού προσωπικού 

1. Αρμόδιοι για την έγκριση ημερών εκτέλεσης υπηρε¬ 
σίας εκτός έδρας με δικαίωμα λήψης ημερήσιας αποζημί¬ 
ωσης κ.λπ. εξόδων, είτε μέσα στην περιοχή της Υπηρε¬ 
σίας του μετακινουμένου είτε εκτός αυτής, για το παρα¬ 
κάτω αστυνομικό προσωπικό είναι οι εξής: 

α. Ο Γενικός Γραμματέας Υ.Δ.Τ. για τον Αρχηγό της Ελ¬ 
ληνικής Αστυνομίας και τον Προϊστάμενο της Υπηρεσίας 
Π.Σ.Ε.Α./Υ.Δ.Τ. 

β. Ο Αρχηγός της Ελληνικής Αστυνομίας, για τους Προϊ¬ 
σταμένους των Κλάδων και τους Διευθυντές των Υπηρε¬ 
σιών που υπάγονται απ’ ευθείας σ' αυτόν. 

γ. Ο Προϊστάμενος του Κλάδου Αστυνομίας Ασφάλειας 
και Τάξης, για τους Διευθυντές των Διευθύνσεων του 
Κλάδου του. 

δ. Ο Προϊστάμενος του Κλάδου Διοικητικής Υποστήρι¬ 
ξης για τους Διευθυντές των Δ/νσεων του Κλάδου του, 
τους Διευθυντές των λοιπών αυτοτελών Διευθύνσεων / 
Υ.Δ.Τ., τους Δ/ντές των Ασφαλιστικών Ταμείων, του, Ιδρύ¬ 
ματος «Εξοχές Ελληνικής Αστυνομίας», της Αστυνομικής 
Ακαδημίας, τους Γενικούς Επιθεωρητές και τους Γενι¬ 
κούς Αστυν. Δ/ντές. 

ε. Οι Δντές των Δ/νσεων των Κλάδων και λοιπών αυτο¬ 
τελών Δ/νσεων του Υ.Δ.Τ., με εξαίρεση τους Δ/ντές των 
Διευθύνσεων Υγειονομικού και Εγκληματολογικών Ερευ¬ 
νών, καθώς και οι Δ/ντές των Υπηρεσιών και Δ/νσεων που 
υπάγονται στον Αργηχό Ελληνικής Αστυνομίας για το προ¬ 
σωπικό των Υπηρεσιών τους. 

στ. Ο Δ/ντής της Δ/νσης Υγειονομικού για το πρόσω- 

πικό της Δ/νσής του και τους Δ/ντές των Κεντρικών Ια¬ 
τρείων που υπάγονται σ ρ αυτήν και ο Δ/ντής της Δ/νσης 
Εγκληματολογικών Ερευνών για το προσωπικό της Δ/νσής 
του και τον Δ/ντή της Υποδ/νσης Εγκληματολογικών 
Ερευνών Βορείου Ελλάδος. 

ζ. Οι Δ/ντές των Κεντρικών Ιατρείων και της Υποδ/νσης 
Εγκληματολογικών Ερευνών Βορείου Ελλάδος για το προ¬ 
σωπικό των Υπηρεσιών τους. 

η. Ο Προϊστάμενος της Υπηρεσίας Π.Σ.Ε.Α./Υ.Δ.Τ., για 
το προσωπικό των Ενόπλων Δυνάμεων, της Ελληνικής 
Αστυνομίας και του Πυροσβεστικού Σώματος που υπηρε¬ 
τεί στην Υπηρεσία αυτή. 

θ. Ο Δ/ντής της Αστυνομικής Ακαδημίας για το προσω¬ 
πικό της Υπηρεσίας του και της Υποδ/νσης θρησκευτι¬ 
κού, καθώς και για τους Διοικητές των Σχολών και των λοι¬ 
πών Υπηρεσιών που υπάγονται σ’ αυτήν. 

ι. Οι Διοικητές των Σχολών της Αστυνομικής Ακαδημίας 
και οι Διοικητές και Δ/ντές των λοιπών Υπηρεσιών που 
υπάγονται σ’ αυτήν για το προσωπικό των Υπηρεσιών 
τους. 

ια. Οι Γενικοί Επιθεωρητές Αστυνομίας για το προσω¬ 
πικό της Υπηρεσίας τους και τους Επιθεωρητές Αστυνο¬ 
μίας δικαιοδοσίας τους. 

ιβ. Οι Επιθεωρητές Αστυνομίας για το προσωπικό της 
Υπηρεσίας τους και τους Αστυν. Δ/ντές Νομών δικαιοδο¬ 
σίας τους. 

ιγ. Οι Αστυν. Δ/ντές Νομών για τους Υποδ/ντές των 
Αστυνομικών Διευθύνσεων, το προσωπικό των Επιτελείων 
τους και τους Διευθυντές και Διοικητές των Αστυν. Υποδ/ 
νσεων και Αστυνομικών Τμημάτων και ισοτίμων Υπηρε¬ 
σιών δικαιοδοσίας τους. 

ιδ. Οι Δ/ντές των Αστυν. Υποδ/νσεων και ισοτίμων Υπη¬ 
ρεσιών των Αστυν. Δ/νσεων για το προσωπικό των Υπηρε¬ 
σιών τους. 

ιε. Οι Διοικητές Αστυνομικών Τμημάτων και ισοτίμων 
Υπηρεσιών για το προσωπικό των Υπηρεσιών τους και των 
υφισταμένων τους Υπηρεσιών, (Σταθμοί και Φυλάκια) 
όταν μετακινούνται εντός της τοπικής αρμοδιότητας αυ¬ 
τών. 

2. Για το αστυνομικό προσωπικό των Γ ενικών Αστυν. Δ/ 
νσεων Αττικής και θεσ/νίκης, αρμόδιοι για την έγκριση 
των ημερών εκτέλεσης υπηρεσίας εκτός έδρας είναι οι 
εξής: 

α. Οι Γενικοί Αστυν. Δ/ντές για τους Υποδ/ντές των 
Γ.Α.Δ., τους αξιωματικούς με βαθμό Αστυν. Διευθυντή και 
Αστυν. Υποδ/ντή, που υπηρετούν στο Επιτελείο τους, 
τους Διευθυντές των υφισταμένων τους Διευθύνσεων και 
για τους αξιωματικούς που εκτελούν υπηρεσία Αξιωματι¬ 
κού Επιθεώρησης των Υπηρεσιών της Γ.Α.Δ. 

β. Οι Προϊστάμενοι των Τμημάτων Εσωτερικών Λειτουρ¬ 
γιών των Γ εν. Αστυν. Δ/νσεων για το υπόλοιπο προσωπικό 
των Επιτελείων των Γενικών Αστυν. Δ/νσεων. 

γ. Οι Δ/ντές των Δ/νσεων Αστυνομίας για τους Υποδ/ 
ντές των Δ/νσεων, το προσωπικό των Επιτελείων τους και 
τους Διευθυντές και Διοικητές των υφισταμένων τους 
Υπηρεσιών. 

δ. Οι Διευθυντές των Δ/νσεων Τροχαίας για το προσω¬ 
πικό των Υπηρεσιών τους και τους Διευθυντές και Διοικη¬ 
τές των υφισταμένων τους Υπηρεσιών. 

ε. Οι Δ/ντές Αστυνομικών Επιχειρήσεων, για το προσω¬ 
πικό των Υπηρεσιών τους και των υφισταμένων τους Υπη¬ 
ρεσιών. 


στ. Οι Δ/ντές των Δ/νσεων Άμεσης Δράσης για το προ¬ 
σωπικό των Υπηρεσιών τους. 

ζ. Οι Δ/ντές των Αστυν. Υποδ/νσεων και λοιπών ισοτί¬ 
μων Υπηρεσιών για το προσωπικό των Υπηρεσιών τους. 

η. Οι Δ/τές των Διευθύνσεων Ασφαλείας για τους 
Υποδ/ντές των Διευθύνσεων Ασφαλείας, τους Προϊστα¬ 
μένους των Υποδ/νσεων στις οποίες διαρθρώνονται εσω¬ 
τερικά και τους Διευθυντές των ισοτίμων Υπηρεσιών που 
υπάγονται σ' αυτές. 

θ. Οι Προϊστάμενοι των Υποδ/νσεων στις οποίες διαρ¬ 
θρώνονται εσωτερικά οι Δ/νσεις Ασφαλείας και οι Δ/ντές 
ισοτίμων Υπηρεσιών για το προσωπικό των Υπηρεσιών 
τους. 

ι. Οι Διοικητές Αστυνομικών Τμημάτων και ισοτίμων 
Υπηρεσιών για το προσωπικό των Υπηρεσιών τους και των 
υφισταμένων τους Υπηρεσιών (Σταθμοί και Φυλάκια), 
όταν μετακινούνται εντός της τοπικής αρμοδιότητας αυ¬ 
τών. 

3. Οι μετακινήσεις δυνάμεων για εκτέλεση υπηρεσίας 
εκτός έδρας με δικαίωμα λήψης αποζημίωσης, στις περι¬ 
πτώσεις που προβλέπονται από την παρ. 5 του άρθρου 50, 
Ν. 1481/84, όπως τροποποιήθηκε με τα Π.Δ. 159/86, 
95/87 και 161/88, διατάσσονται ως ακολούθως: 

α. Μέχρι 60 έτομα και εντός της περιοχής Αστυν. Δ/ 
νσης, από τον οικείο Δ/ντή Αστυνομίας. 

β. Μέχρι 120 άτομα και εντός της περιοχής της Επιθεώ¬ 
ρησης Αστυνομίας, από τον οικείο Επιθεωρητή Αστυνο¬ 
μίας. 

γ. Μέχρι 180 άτομα και εντός της περιοχής των Γεν. 
Αστυν. Δ/νσεων και των Γ ενικών Επιθεωρήσεων Αστυνο¬ 
μίας, από τον οικείο Γ εν. Αστυν. Δ/ντή ή Γ ενικό Επιθεω¬ 
ρητή αντίστοιχα. 

δ. Άνω των 180 ατόμων και εντός των περιοχών του 
προηγουμένου εδαφίου, από τον Προϊστάμενο του Κλά¬ 
δου Αστυνόμευσης - Ασφάλειας και Τάξης. 

ε. Ανεξαρτήτως αριθμού ατόμων και εκτός της περιοχής 
των Γενικών Αστυν. Δ/νσεων και των Γενικών Επιθεωρή¬ 
σεων Αστυνομίας από τον Προϊστάμενο Κλάδου Αστυνο¬ 
μίας - Ασφάλειας και Τάξης. 

Άρθρο 5 

Εγκρίσεις μετακινήσεων Πυροσβεστικού Προσωπικού 
Αρμόδιοι για την έγκριση των ημερών εκτέλεσης υπηρε¬ 
σίας εκτός έδρας με δικαίωμα λήψης ημερήσιας αποζημί¬ 
ωσης κ.λπ. εξόδων, είτε μέσα στην περιοχή της Υπηρε¬ 
σίας του μετακινουμένου, είτε εκτός αυτής, για το παρα¬ 
κάτω πυροσβεστικό προσωπικό είναι οι εξής: 

1. Ο Γενικός Γραμματέας του Υπουργείου Δημόσιας 
Τάξης, για τον Αρχηγό του Πυροσβεστικού Σώματος. 

2. Ο Αρχηγός του Πυροσβεστικού Σώματος, για τον 
Υπαρχηγό του Πυροσβεστικού Σώματος. 

3. Ο Υπαρχηγός του Πυροσβεστικού Σώματος, για όλο 
το Πυροσβεστικό Προσωπικό. 

4. Ο Διευθυντής Αρχηγείου Πυροσβεστικού Σώματος 
για το Πυροσβεστικό Προσωπικό που υπηρετεί στο Αρχη¬ 
γείο. 

5. Οι Διοικητές Περιφερειακών Διοικήσεων Πυροσβε¬ 
στικών Υπηρεσιών για όλο το Πυροσβεστικό Προσωπικό 
της περιφερειακής Διοίκησής τους, όταν μετακινείται 
εκτός των ορίων αυτής, καθώς και για τους Διοικητές των 
Υποδιοικήσεων Πυροσβεστικών Υπηρεσιών και τους Διοι¬ 
κητές των Πυρ/κών Υπηρεσιών, όταν αυτοί μετακινούνται 

εντός των ορίων της Περιφερειακής Διοίκησής τους. 

6. Οι Διοικητές των Υποδιοικήσεων Πυρ/κών Υπηρε¬ 
σιών και οι Διοικητές των Πυρ/κών Υπηρεσιών για όλο το 
προσωπικό της Υπηρεσίας τους όταν μετακινείται εντός 
των ορίων της Περιφερειακής Διοίκησης στην οποία υπά¬ 
γονται. 

7. Οι Διοικητές ή Προϊστάμενοι των παρακάτω Υπηρε¬ 
σιών για όλο το Πυροσβεστικό Προσωπικό τους: 

α. Της Πυροσβεστικής Ακαδημίας. 

β. Των Ειδικών Μονάδων Αντιμετώπισης Καταστροφών 
(ΕΜΑΚ). 

γ. Της Γενικής Αποθήκης Υλικού Πυροσβεστικού Σώμα¬ 
τος (ΓΑΥΠΣ). 

δ. Του Συντονιστικού Επιχειρησιακού Κέντρου Υπηρε¬ 
σιών Πυροσβεστικού Σώματος (ΣΕΚΥΠΣ). 

ε. Του Πυροσβεστικού Συνεργείου Αθηνών. 

Άρθρο 6 

Αριθμός ημερών εκτός έδρας 

1. Ως ημέρα εκτός έδρας θεωρείται κάθε ημέρα μετακί¬ 
νησης του υπαλλήλου από την έδρα του για εκτέλεση υπη¬ 
ρεσίας, ανεξάρτητα αν διανυκτερεύει ή επιστρέφει αυθη¬ 
μερόν. 

Το ανώτατο όριο ημερών εκτός έδρας κατά μήνα, για το 
οποίο μπορεί να δικαολογηθεί αποζημίωση στο μετακι¬ 
νούμενο για εκτέλεση υπηρεσίας, αστυνομικό προσωπικό 
καθορίζεται ως ακολούθως: 

α. Ο Αρχηγός της Ελληνικής Αστυνομίας, Οι Προϊστάμε¬ 
νοι των Κλάδων, ο Προϊστάμενος της Υπηρεσίας Π.Σ.Ε.Α./ 
Υ.Δ.Τ. και ο Διευθυντής της Αστυν. Ακαδημίας ημέρες 
δέκα (10). 

β. Οι Δ/ντές των Δ/νσεων των Κλάδων Υ.Δ.Τ., λοιπών 
αυτετελών Δ/νσεων και Υπηρεσιών που υπάγονται στο 
Υ.Δ.Τ., ο Δ/ντής Δ/νσης Οικονομικής Επιθεώρησης, Διεύ¬ 
θυνσης Αντιμετώπισης Ειδικών Εγκλημάτων Βίας και οι 
Οικονομικοί Επιθεωρητές ημέρες επτά (7). 

γ. Ο Διοικητής της Σχολής Αστυφυλάκων και ο Δ/ντής 
της Υποδ/νσης Τεχνικών Εφαρμογών Βορείου Ελλάδος 
ημέρες πέντε (5). 

δ. Οι Γενικοί Επιθεωρητές Αστυνομίας, οι Επιθεωρητές 
Αστυνομίας, οι Γενικοί Αστυν. Δ/ντές, οι Δ/ντές των Δ/ 
νσεων των Γ ενικών Αστυν. Δ/νσεων και οι Αστυν. Δ/ντές 
Νομών, ημέρες δέκα (10). 

ε. Οι Υποδ/ντές των Γενικών Αστυν. Δ/νσεων και οι 
Υποδ/ντές των Δ/νσεων των Γ ενικών Αστυνομικών Διευ¬ 
θύνσεων ημέρες έξι (6). 

στ. Οι Υποδ/ντές των Αστυν. Δ/νσεων των Νομών, οι Δ/ 
ντές των Αστυν. Υποδ/νσεων και των Υποδ/νσεων Ασφα¬ 
λείας, οι Δ/ντές των Υποδ/νσεων Αστυνομίας, οι Δ/ντές 
των Υποδ/νσεων Μεταγωγών Δικαστηρίων Αθηνών και 
θεσ/νίκης και οι Προϊστάμενοι των εσωτερικών Υποδ/ 
νσεων των Δ/νσεων Ασφαλείας ημέρες έξι (6). 

ζ. Οι Διοικητές Αστυνομικών Τμημάτων Περιφέρειας, 
Αστυν. Τμημάτων με υφιστάμενες υπηρεσίες και Τμημά¬ 
των Ασφαλείας, Ναρκωτικών, Τροχαίας, Τουριστικής 
Αστυνομίας και Αγορανομίας ημέρες έξι (6). 

η. Το προσωπικό των Αστυν. Τμημάτων, Σταθμών και 
Φυλακίων, εκτός από τους Διοικητές των Αστυν. Τμημά¬ 
των, όταν μετακινείται για εκτέλεση υπηρεσίας εκτός 
έδρας εντός των ορίων της περιοχής της Υπηρεσίας τους, 
ημέρες δύο (2). 

Εφόσον όμως διαταχθούν κινήσεις εντός και εκτός της 


περιοχής της Υπηρεσίας του, ανεξαρτήτως σειράς πραγ¬ 
ματοποίησης αυτών δεν θα υπερβαίνουν τις τέσσερις (4) 
ημέρες, κατ’ ανώτατο όριο. 

θ. Το προσωπικό που μετακινείται για εκτέλεση υπηρε¬ 
σίας διαβατηριακού και συναλλαγματικού ελέγχου σε σι¬ 
δηρόδρομο ή πλοίο και ενεργεί τον έλεγχο εν κινήσει ή εν 
πλώ, καθώς και το προσωπικό των Συνεργείων Ελέγχου 
Μέτρων και Σταθμών και λοιπών Μετρικών Μονάδων, 
μόνο κατά τη διάρκεια της εξελεγκτικής περιόδου, ημέρες 
δέκα (10). 

ι. Οι Υπασπιστές και οι συνοδοί ασφαλείας του Αρχη¬ 
γού, των Προϊσταμένων των Κλάδων, των Γενικών Αστυ¬ 
νομικών Δ/ντών, των Γενικών Επιθεωρητών Αστυνομίας 
και των Επιθεωρητών Αστυνομίας, ημέρες τόσες, όσες 
και οι Αξιωματικοί με τους οποίους μετακινούνται. 

ια. Οι οδηγοί αυτοκινήτων των Αξιωματικών που μετακι¬ 
νούνται λόγω θέσεως για εκτέλεση υπηρεσίας εκτός 
έδρας πέραν των τεσσάρων (4) ημερών το μήνα, ημέρες 
τόσες, όσες και οι Αξιωματικοί, με τους οποίους μετακι¬ 
νούνται. 

ιβ. Οι Αξιωματικοί που εκπαιδεύονται στη Σχολή Εθνι¬ 
κής Αμύνης και την Ανωτέρα Σχολή Πολέμου, πενήντα 
(50) ημέρες, συνολικά, καθ’ όλη τη διάρκεια της Εκπαι¬ 
δευτικής περιόδου. 

ιγ. Οι Αστυνομικοί συνοδοί ασφαλείας βουλευτών και 
δικαστικών ημέρες τέσσερις (4). 

ιδ. Το προσωπικό των Ενόπλων Δυνάμεων, της Ελληνι¬ 
κής Αστυνομίας και του Πυροσβεστικού Σώματος που 
υπηρετεί στην Υπηρεσία ΠΣΕΑ/ΥΔΤ, ημέρες τέσσερις 
(4). 

ιε. Όλοι οι μη ειδικά αναφερόμενοι ημέρες τέσσερις 
(4). 

2. Το ανώτατο όριο ημερών εκτός έδρας κατά μήνα, για 
το οποίο μπορεί να δικαιολογηθεί αποζημίωση στο μετακι¬ 
νούμενο για εκτέλεση υπηρεσίας πυροσβεστικό προσω¬ 
πικό καθορίζεται ως ακολούθως: 

α. Ο Αρχηγός, Υπαρχηγός, Διευθυντής Α.Π.Σ. και Διοι¬ 
κητές Περιφερειακών Διοικήσεων Πυροσβεστικών Υπη¬ 
ρεσιών, ημέρες δέκα (10). 

β. Οι Διοικητές Διοικήσεων Πυροσβεστικών Υπηρεσιών, 
ο Διοικητής της Πυροσβεστικής Ακαδημίας και οι Διοικη¬ 
τές των Ειδικών Μονάδων Αντιμετώπισης Καταστροφών 
(ΕΜΑΚ), ημέρες επτά (7). 

γ. Διευθυντές ή Προϊστάμενοι Υπηρεσιών ως και οι Διοι¬ 
κητές ανεξαρτήτων Υπηρεσιών, ημέρες πέντε (5). 

δ. Λοιποί Αξιωματικοί, Πυρονόμοι, Αρχυπυροσβέστες 
και Πυροσβέστες ημέρες τέσσερις (4). 

ε. Αξιωματικοί, Πυρονόμοι, Αρχιπυροσβέστες και Πυρο¬ 
σβέστες τεχνικοί, όταν ενεργούν τεχνικές επιθεωρήσεις 
και επισκευές πυροσβεστικών οχημάτων και ασυρμάτων 
επαρχιακών Πυροσβεστικών Υπηρεσιών, ημέρες έξι (6). 

στ. Οδηγοί αυτοκινήτων Αξιωματικών που δικαιούνται 
λόγω θέσης ημερήσιας αποζημίωσης πέραν των τεσσά¬ 
ρων (4) ημερών, τόσες ημέρες, όσες δικαιούνται και οι με- 
ταφερόμενοι με τα αυτοκίνητα Αξιωματικοί. 

ζ. Υπασπιστές του Αρχηγού και του Υπαρχηγού ημέρες 
τόσες, όσες δικαιούνται ο Αρχηγός και Υπαρχηγός. 

η. Αξιωματικοί που εκπαιδεύονται στη Σχολή της Εθνι¬ 
κής Αμύνης και στην ανωτέρα Σχολή Πλέμου κατά τη διάρ¬ 
κεια της εκπαιδευτικής περιόδου συνολικά ημέρες πενή¬ 
ντα (50). 

θ. Όλοι οι μη ειδικά αναφερόμενοι ημέρες τέσσερις (4). 

3. Δεν υπόκεινται στους παραπάνω περιορισμούς και δι¬ 
καιολογούν αποζημίωση για όλες τις ημέρες εκτέλεσης 
υπηρεσίας εκτός έδρας, χωρίς προσμέτρηση για τη συ¬ 
μπλήρωση του ανωτάτου ορίου των δικαιούμενων ημερών 
κατά μήνα, οι παρακάτω: 

α. Οι εκτελούντες υπηρεσία μεταγωγής υποδίκων, κα¬ 
ταδίκων, λοιπών προσώπων και επαναπροώθησης λαθρο¬ 
μεταναστών. 

β. Οι διατιθέμενοι σε υπηρεσία Ασφαλείας Προέδρου 
Δημοκρατίας, Επισήμων Προσώπων και τέως Προέδρων 
Δημοκρατίας. 

γ. Οι διατιθέμενοι σε υπηρεσία Φρουράς εκλογικών 
Τμημάτων. 

δ. Οι συνοδοί ασφαλείας του Προέδρου της Δημοκρα¬ 
τίας του Προέδρου της Κυβερνήσεως, του Αρχηγού της 
Αξιωματικής Αντιπολίτευσης, των Υπουργών, των Υφυ¬ 
πουργών και των Αρχηγών των αναγνωρισμένων στη 
Βουλή κομμάτων, εφόσον συνοδεύουν αυτούς στις μετα¬ 
κινήσεις τους. 

ε. Οι Υπασπιστές, οι οδηγοί και οι συνοδοί ασφαλείας 
του Υπουργού, του Υφυπουργού και του Γ ενικού Γ ραμμα- 
τέα του Υπουργείου Δημόσιας Τάξης, όταν συνοδεύουν 
αυτές στις περιοδείες τους. 

στ. Το προσωπικό του υπηρετεί στα Μεταβατικά Απο¬ 
σπάσματα που συγκροτούνται σύμφωνα με τις προϋποθέ¬ 
σεις του άρθρου 55 του Π.Δ. 141/91 και το προσωπικό 
που υπηρετεί στις Ειδικές Αστυνομικές Υπηρεσίες Δίωξης 
Εγκληματικότητας. 

4. Κατά τον υπολογισμό των δικαιουμένων κατ’ ανώτατο 
όριο ημερών το μήνα, δεν λαμβάνονται υπόψη οι ημέρες 
της εκτός έδρας παραμονής για: 

α. Αποστάσεις κάτω των έξι (6) μηνών, μέχρι τέσσερις 
(4) ημέρες το μήνα, εκτός από τις ημέρες ταξιδιού (άρθρο 
7 παρ. 1 της παρούσας απόφασης), 
β. Συμμετοχή σε Συμβούλια Κρίσεως και Επιτροπές, 
γ. Παραπομπή σε Υγειονομικές ή άλλες Επιτροπές, 
δ. Είσοδο σε Νοσοκομείο, εκτός από τις ημέρες νοση¬ 
λείας ή εξέτασης αυτού και επανόδου στη θέση του. 
ε. Συμμετοχή σε Πειθαρχικά Συμβούλιο, 
στ. Εμφάνιση σε Δικαστήρια, Ανακριτικές Αρχές ή Ανα- 
κριτικά Συμβούλια των μαρτύρων ή κατηγορουμένων, για 
υπόθεση που έχει σχέση με την υπηρεσία. 

ζ. Συμμετοχή σε εξετάσεις ή διαγωνισμούς ή σε αθλητι¬ 
κούς ή άλλους αγώνες που γίνονται με πρωτοβουλία της 
υπηρεσίας, πλην των εισιτηρίων εξετάσεων στις παραγω¬ 
γικές Σχολές. 

η. Συμμετοχή σε συσκέψεις στην έδρα προϊσταμένης 
Αρχής, για ενημέρωση σε υπηρεσιακά θέματα ή λήψη δια¬ 
ταγών. 

θ. Προσωρινή μετακίνηση στην έδρα της προϊσταμένης 
Αρχής, επειδή ενεργείται σε βάρος του μετακινηθέντος 
ποινική ή διοικητική εξέταση. 

Σε περίπτωση καταδίκης ή πειθαρχικού ελέγχου του με- 
τακινηθέντος, δικαιολογούνται μόνο οι ημέρες πορείας, 
μικροδαπάνες, εισιτήρια και κόμιστρα. 

ι. Εμφάνιση σε Σχολές ή Κέντρα εκπαίδευσης ή μετεκ¬ 
παίδευσης, για εκπαίδευση ή ακρόαση μαθημάτων. 

5. Ύστερα από αιτιολογημένες και ιεραρχικά υποβαλλό¬ 
μενες προτάσεις στη Δ/νση Οικονομικών/ΥΔΤ ή στη Δ/ 
νση Οικονομικών Αρχηγείου Πυροσβεστικού Σώματος εί¬ 
ναι δυνατή η έγκριση ημερών εκτέλεσης εκτός έδρας, με 
δικαίωμα αποζημίωσης, πλέον των καθοριζομένων στην 


παράγραφο 1 του παρόντος άρθρου ανωτάτων ορίων. Την 
έγκριση αυτή παρέχει: 

α. Ο Γενικός Γραμματέας του Υπουργείου Δημόσιας 
Τάξης για τον Αρχηγό της Ελληνικής Αστυνομίας, τον Αρ¬ 
χηγό του Πυροσβεστικού Σώματος, τους Αντιστρατήγους 
που προΐστανται των Κλάδων, και το προσωπικό της Υπη¬ 
ρεσίας Π.Σ.Ε.Α./Υ.Δ.Τ. 

β. Ο Αρχηγός της Ελληνικής Αστυνομίας για το Αστυνο¬ 
μικό προσωπικό των Κεντρικών και Περιφερειακών Υπη¬ 
ρεσιών του Υπουργείου Δημόσιας Τάξης. 

γ. Ο Αρχηγός του Πυροσβεστικού Σώματος για το 
προσωπικό των Κεντρικών και Περιφερειακών Υπηρεσιών 
του Πυροσβεστικού Σώματος. 

Άρθρο 7 

Περιπτώσεις μετακινήσεων που δικαιολογούν οδοιπορικά 
έξοδα εκτέλεσης υπηρεσίας 

1. Το προσωπικό που διατελεί σε απόσταση για χρονικό 
διάστημα έξι (6) μήνες, δικαιολογεί αποζημίωση εκτός 
έδρας, τέσσερις (4) ημέρες το μήνα και επιπλέον τις ημέ¬ 
ρες ταξιδιού. Άν όμως επακολουθήσει τοποθέτηση, τότε 
για το μήνα που πραγματοποιείται η τοποθέτηση καμία 
αποζημίωση δεν δικαιολογείται αλλά οδοιπορικά έξοδα 
μετάθεσης. Στην περίπτωση που η μετάθεση στον τόπο 
της απόσπασης έγινε με έξοδα δικά τους, τότε και για το 
μήνα που πραγματοποιείτια η τοποθέτηση δικαιολογείται 
αποζημίωση εκτός έδρας για τέσσερις (4) ημέρες. Για τον 
υπολογισμό των δικαιουμένων τεσσάρων (4) ημερών κατά 
μήνα απαιτείται απόσπαση 30 ημερών. Γ ια απόσπαση μι¬ 
κρότερη των 30 ημερών η δικαιολογούμενη αποζημίωση 
υπολογίζεται ως εξής: πολλαπλασιάζετε ο αριθμός των 
ημερών με τον αριθμό 4 και το γινόμενο διαιρείται με τον 
αριθμό 30 (185/5.4.83 Γνωμοδότηση του Ελεγκτικού Συ¬ 
νεδρίου). Όμοια αντιμετωπίζονται και οι προσωρινές με¬ 
τακινήσεις εφόσον επακολουθεί τοποθέτηση. 

2. Το προσωπικό της Ελληνικής Αστυνομίας που διατί¬ 
θεται για εξωτερική φρούρηση των φυλακών, εκτός από 
τις φυλακές του Λεκανοπεδίου Αττικής και Θεσσαλονί¬ 
κης, αν μεν αποσπάται για διάστημα μέχρι έξι (6) μηνών, 
δικαιολογεί αποζημίωση εκτός έδρας, έξι (6) ημέρες το 
μήνα για επιπλέον της ημέρες ταξιδιού. 

Αν όμως η απόσπαση γίνει για χρονικό διάστημα μεγα¬ 
λύτερο των έξι μηνών, τότε δικαιολογεί μόνο έξοδα μετά¬ 
θεσης για την μετάβαση. 

3. Το προσωπικό που αποσπάται για εκτέλεση υπηρε¬ 
σίας στα μεταβατικά αποσπάσματα που συγκροτούνται 
σύμφωνα με τις προϋποθέσεις του άρθρου 55 του Π.Δ. 
141/91 και το προσωπικό που υπηρετεί στις Ειδικές 
Αστυνομικές Υπηρεσίες Δίωξης Εγκληματικότητας, δι¬ 
καιολογεί το 1/2 της ισχύουσας ημερήσιας αποζημίωσης 
για όλο το χρονικό διάστημα που εκτελεί τέτοια υπηρεσία. 

Η ημέρα μετάβασης στο μεταβατικό απόσπασμα παρέ¬ 
χει δικαίωμα δικαιολόγησης ημερήσιας αποζημίωσης για 
εκτέλεση μεταβατικής υπηρεσίας, όχι όμως και η ημέρα 
επανόδου, η οποία σαν η μέρα πορείας, δικαιολογείται στο 
ολόκληρο της ισχύουσας αποζημίωσης, με το αρχικό και 
πρωτότυπο φύλλο πορείας. 

4. Οι μετακινούμενοι με I X.Ε. αυτοκίνητα, όταν συντρέ¬ 
χουν οι προϋποθέσεις του άρθρου 8 παρ. 2 εδφ. ε της 
απόφασης αυτής δικαιολογούν αντί για αντίτιμο εισιτη¬ 
ρίου, ποσοστό ίσο προς το 0,15 της ισχύουσας κάθε φορά 
τιμής του λίτρου της κοινής ή αμόλυβδης βενζίνης κατά χι¬ 
λιόμετρο. 

Εάν κατά την κίνηση αυτή χρησιμοποιηθεί και πορθμείο, 
τότε η καλυπτόμενη με το πορθμείο διαδρομή αφαιρείται 
από τα διανυθέντα χιλιόμετρα και δικαιολογείται γι’ αυτή ο 
ναύλος του οχήματος και το αντίτιμο του εισιτηρίου του κι- 
νουμένου αστυνομικού ή πυροσβεστικού υπαλλήλου. 

5. Το προσωπικό της Ελληνικής Αστυνομίας και του Πυ¬ 
ροσβεστικού Σώματος, που μετακινείται εκτός έδρας για 
εκτέλεση υπηρεσίας που ανάγεται στην αρμοδιότητα άλ¬ 
λων Υπουργείων ή Αρχών, δικαιούται οδοιπορικών κ.λ.π. 
εξόδων και αποζημίωση εκτός έδρα, σε βάρος του προϋ¬ 
πολογισμού του Υπουργείου ή Αρχής, για λογαριασμό των 
οποίων διατάχθηκε η μετακίνηση, με εξαίρεση τιςχρημα- 
τοαποστολές Δημοσίων Υπηρεσιών (Αρθρο 157, παρ. 6 
Π.Δ. 141/91). 

6. Οι εξερχόμενοι από τις παραγωγικές Σχολές Αστυφ/ 
κες και Πυροσβέστες, δικαιούνται οδοιπορικά έξοδα εκτέ¬ 
λεσης υπηρεσίας (ημερήσια αποζημίωση, εισιτήρια, μι- 
κροδαπάνες), ως και δαπάνες μεταφοράς αποσκευών μέ¬ 
χρι εκατό κιλά (άρθρο 1 Ν.Δ. 588/70). 

Τις δαπάνες αυτές δικαιούνται μέσα τον τόπο της Υπη¬ 
ρεσίας στην οποία οριστικά τοποθετούνται. 

Οι απολυόμενοι κατώτεροι αστυνομικοί υπάλληλοι, 
μετά την εκπλήρωσή της κατά Νόμο αναληφθείσας εθε¬ 
λούσιας υποχρέωσης, ως και οι συμπληρώσαντες τα 2/3 
αυτής (Σχετ. άρθρο 6 Ν. 1339/1983), οι δόκιμοι αστυφύ¬ 
λακες, που δεν κρίνονται κατά νόμο κατάλληλοι για περαι¬ 
τέρω παραμονή, ως και οι εξομοιούμενοι προς αυτούς του 
Πυροσβετικού Σώματος, δικαιούνται οδοιπορικά έξοδα 
εκτέλεσης υπηρεσίας για την μετάβαση στον τόπο της 
οριστικής τους διαμονής, ως και δαπάνη μεταφοράς απο¬ 
σκευών μέχρι εκατό (100) κιλά. 

8. Οι εξερχόμενοι των Νοσοκομείων και οι παραπεμπό- 
μενοι στις Υγειονομικές Επιτροπές, που παίρνουν άδεια 
(όχι μακρά), δικαιούνται βασικά οδοιπορικά έξοδα εκτέλε¬ 
σης υπηρεσίας για τη μετακίνησή τους από τον τόπο, που 
εδρεύει το Νοσοκομείο ή η Υγειονομική Επιτροπή, μέχρι 
τον τόπο της οριστικής τους Υπηρεσίας. 

Εάν η αναρρωτική άδεια διανυθεί σε άλλο τόπο, ανα¬ 
γνωρίζεται μεν η σχετική δαπάνη, αλλά δεν μπορεί να είναι 
μεταλύτερη από εκείνη, που απαιτείται για μετακίνηση 
από την έδρα του Νοσοκομείου ή της Υγειονομικής Επι¬ 
τροπής, στην Υπηρεσία τους. 

9. Το προσωπικό της Ελληνικής Αστυνομίας που εκτε- 
λεί υπηρεσία στις εξοχές της Ελληνικής Αστυνομίας δεν 
δικαιολογεί οδοιπορικά έξοδα εκτέλεσης υπηρεσίας, εφ 
όσον διαμένει και σιτίζεται στις εγκαταστάσεις των παιδι¬ 
κών εξοχών. 

10. Οι δικαιούντες Αξιωματικοί προγραμματίζουν τις κι¬ 
νήσεις τους για κάθε μήνα, μέσα στο ανώτατο δικαιούμενο 
όριο ημερών, με τέτοιο τρόπο, ώστε να αφήνεται αριθμός 
ημερών για κάλυψη κινήσεων έκτακτης αναγκαιότητας, 
μέχρι τις τελευταίες ημέρες του μήνα και αυτό, για να μην 
υπάρχουν υπερβάσεις των ανωτάτων ορίων και να αντιμε¬ 
τωπίζονται με επιτυχία τα υπηρεσιακά θέματα, που ανακύ¬ 
πτουν. 

Οι ημέρες εκτός έδρας στις περιπτώσεις αναπλήρωσης 
Δ/κτών Υπηρεσιών, δεν θα υπερβαίνουν το σύνολο των δι- 
καιουμένων ημερών θέσης και από τους δύο, (αναπληρω¬ 
τής και αναπληρούμενος) και με την προϋπόθεση ότι, οι 
δικαιολογούμενες ημέρες του αναπληρωτή τον ίδιο μήνα, 
δεν θα υπερβαίνουν τις ημέρες που δικαιούται ο αναπλη¬ 
ρούμενος. 


Αναπληρωτές Διοικητών Υπηρεσιών, που δικαιούνται 
μικρότερο αριθμό ημερών από τον αναπληρούμενο, δεν 
μπορούν να συμπληρώσουν το αριθμητικά μεγαλύτερο 
ανώτατο όριο ημερών αυτού, με υπηρεσίας που εκτελούν 
μεταγενέστερα, τον ίδιο μήνιί, στην οργανική τους θέση. 

Τα ίδια ισχύουν και για τους οδηγούς που χρηοιμοποιού- 
ντοι γιο τη μεταφορά κον ανωτέρω προσώπων, ως και για 
τους συνοδούς και Υπασπιστές, όπου προβλέπονται αυ¬ 
τοί. 

Άρθρο 8 

Τρόπος δικαιολόγησης οδοιπορικών εξόδων. 

1. Τα οδοιπορικά έξοδα εκτέλεσης υπηρεσίας του με- 
τακινουμένου εκτός έδρας για εκτέλεση εξωτερικών υπη¬ 
ρεσιών προσωπικού της Ελληνικής Αστυνομίας και του 
Πυροσβεστικού Σώματος αναγνωρίζονται με τα εξής δι¬ 
κά ιολογητικά: 

α. Έντυπο αναφορά-πίνακας-απόδειξη για το Π.Σ. σε 
τρία (3) αντίτυπα, που θα υπογράφεται από τον Διευθυντή 
και το δικαιούχο, και θα περιέχει τα στοιχεία ταυτότητας 
του τελευταίου, τους τόπους αναχώρησης και μετάβασης, 
τη χρονολογία μετακίνησης, τις χιλιομετρικές αποστάσεις, 
αν προεξοφλήθηκε ή όχι το υπόμνημα και λοιπά στοιχεία 
για τον επωφελή έλεγχο προς διασφάλιση του Δημοσίου 
Χρήματος και την εξαγωγή στατιστικών στοιχείων. 

Η έντυπος αναφορά - πίνακας θα θεωρείται και σαν 
εξοφλητική απόδειξη, για τ' αναγραφόμενα σ’ αυτήν χρη¬ 
ματικά ποσά, ως και τη δικαιούμενη ημερήσια αποζημίωση 
εκτός έδρας των αναγραφομένων στον πίνακα ημερών, 
όπως αυτή θα εξάγεται μηχανογραφικά, για την Ελληνική 
Αστυνομία και χειρογράφως για το Πυροσβεστικό Σώμα. 

Τα ανωτέρω στοιχεία είναι δυνατόν να αναγράφονται σε 
καταστάσεις, που θα υποβάλλονται κάθε μήνα από τις 
Υπηρεσίες που μετακινούν Προσωπικό, στη Διεύθυνση 
Ελεγκτηρίου Δαπανών, μαζί με δικαιολογητικά των μετα- 
κινουμένων χωρίς πίνακες. 

Για το Πυροσβεστικό Σώμα ο πίνακας απόδειξη σε τρία 
(3) αντίτυπα θα υπογράφεται από το Διοικητή ή Προϊστά¬ 
μενο και τον δικαιούχο. 

Επίσης τα ανωτέρω στοιχεία είναι δυνατόν ν’ αναγρά¬ 
φονται σε καταστάσεις που θα αποστέλλονται από το Αρ¬ 
χηγείο Πυροσβεστικού Σώματος στην αρμόδια Υπηρεσία 
ελέγχου Δαπανών μαζί με δικαιολογητικά των μετακινου- 
μένων χωρίς πίνακες. 

β. Πρωτότυπο φύλο πορείας ή ισοδύναμο δικαιολο- 
γητκό, στο οποίο θα συντάσσεται από τον μετακινηθέντα 
υπεύθυνη δήλωση, από την οποία θα προκύπτει η μετακί¬ 
νηση που έγινε, η διάρκεια παραμονής αυτού εκτός έδρας 
και ο τόπος μετάβασης. 

γ. Κεκυρωμένο αντίγραφο διαταγής μετακίνησης ή 
εγκριτικής διρταγής. 

Στις περιπτώσεις μετακινήσεων, κατόπιν προηγούμε¬ 
νης διαταγής πρόίσταμένης και αρμόδιας Αρχής, αντί 
εγκριτικής διαταγής επισυνάπτεται βεβαίωση του Διευθυ¬ 
ντή Αξιωματικού, στην οποία μνημονεύεται ονομαστικά το 
προσωπικό που μετακινήθηκε, ο αριθμός ημερών παρα¬ 
μονής αυτού εκτός έδρας, το μέσο μετακίνησης και αν οι 
ημέρες εκτός έδρας με αποζημίωση είναι μέσα στις ημέ¬ 
ρες που αυτό δικαιούται κάθε μήνα. 

δ. Αποδείξεις καταβολής του αντιτίμου εισιτηρίου ή 
ναύλων ή απόκομμα εισιτηρίου στο οποίο αναγράφεται το 
ονομετεπώνυμο του δικαιούχου και η διαδρομή που κινή- 

Θηκε. 

ε. Το δελτίο παροχής υπηρεσιών ξενοδοχείου πρέπει να 
είναι απαραιτήτως ατομικό. 

Κατ' εξαίρεση δύναται να είναι και ομαδικό στην περί¬ 
πτωση που οι δικαιούχοι είναι της αυτής υπηρεσίας, διαμέ¬ 
νουν τις ίδιες ημερομηνίες και δικαιολογούν τον ίδιο 
αριθμό εκτός έδρας. 

Στα παραπάνω δελτία παροχής υπηρεσιών, που πρέπει 
πρωτότυποα και διάτρητα, θα περιλαμβάνονται τα ακό¬ 
λουθα στοιχεία: 

Τίτλος ξενοδοχείου, ονοματεπώνυμο δικαιούχων, ημε¬ 
ρομηνίες διαμονής αναλυτικά π.χ. 21,22,23 και 
24.6.1996 και υπογραφή του ξενοδόχου. 

στ. Για μετακινήσεις Αστυνομικού προς μεταφορά δι- 
καιολογητικών οριστικών εξόδων, σπλάχνων και λοιπών 
πειστηρίων, απαιτείται μόνο η επισύναψη εγκριτικής δια¬ 
ταγής υποδ. 11, του οικείου Αστυν. Δ/ντή. 

2. Για τις παρακάτω περιπτώσεις απαιτούνται ακόμη τα 
εξής δικαιολογητικά: 

α. Γ ια μετακίνηση προς είσοδο σε Νοσοκομείο, θεώ¬ 
ρηση στο φύλλο πορείας ή άλλο στοιχείο (αντίγραφο εισι¬ 
τηρίου κ.λ.π.) από το οποίο να προκύπτει ημερομηνία ει¬ 
σόδου και εξόδου. 

β. Για εμφανίσεις σε οποιοδήποτε ποινικό Δικαστήριο ή 
Ανακριτική Αρχή κατηγορουμένων ή μαρτύρων, πρωτό- 
πυπο κλητήριο ή κλήση με την ένδειξη ότι η κλήτευση γί¬ 
νεται βάση του άρθρου 215 παρ. 3 του ισχύοντος Κ.Π.Δ., 
όπου αυτό απαιτείται και βεβαίωση του Γραμματέα του Δι¬ 
καστηρίου, από την οποία να προκύπτει η εμφάνιση, εξέ¬ 
ταση, η ώρα περαίωσης αυτής και ότι η υπόθεση για την 
οποία κλητεύθηκε ο μάρτυρας ή κατηγορούμενος ανάγε¬ 
ται στο υπηρεσιακό καθήκον, σύμφωνα με την υπ’ αριθμ. 
335/1978 Γνωμοδότηση του Νομικού Συμβουλίου του 
Κράτους. 

Η αθώωση, απαλλαγή ή καταδίκη αποδεικνύεται με 
αμετάκλητη απόφαση του Δικαστηρίου. 

Σε περίπτωση καταδίκης δικαιολογούνται μόνο τα 
πραγματικά έξοδα (εισιτήρια - κόμιστρα). 

γ. Γ ια εμφανίσεις σε Ανακριτικά Συμβούλια, κλήση Προ¬ 
έδρου του Συμβουλίου, βεβαίωση αυτού ή άλλο στοιχείο 
από το οποίο να προκύπτει η εμφάνιση, εξέταση και ώρα 
περαίωσης αυτής, ως και η τελική απόφαση του οικείου 
Αρχηγού, από την οποία να προκύπτει ή μη επιβολή πει¬ 
θαρχικής ποινής. 

Οι τιμωρούμενοι με οποιαδήποτε πειθαρχική ποινή δι¬ 
καιολογούν μόνον τα πραγματικά έξοδα (εισιτήρια - κόμι¬ 
στρα). 

δ. Γ ια συμμετοχή σε Συμβούλια, Επιτροπές, συσκέψεις, 
εξετάσεις, διαγωνισμούς, αθλητικούς ή άλλους αγώνες με 
πρωτοβουλία της Υπηρεσίας κ.λ.π. βεβαίωση ή θεώρηση 
στο φύλλο πορείας της αρμόδιας Υπηρεσίας από την 
οποία να προκύπτει η συμμετοχή και η χρονική διάρκεια. 

Στην περίπτωση αυτή περιλαμβάνονται και οι Επιτηρη¬ 
τές σε εξετάσεις - διαγωνισμούς, ο Αρχηγός της αποστο¬ 
λής, ο προπονητής της ομάδας, ως και κάθε άλλο μέλος 
της αποστολής. 

ε. Γ ια κινήσεις με ιδιόκτητα επιβατηγό αυτοκίνητα βε¬ 
βαίωση του Δ/τή Αξιωματικού από την οποία να προκύπτει 
η αιτία χρησιμοποίησης ιδιόκτητου αυτοκινήτου για τη με¬ 
τακίνηση, η τιμή του λίτρου της κοινής ή αμόλυβδης βενζί¬ 
νης, δήλωση του μετακινηθέντος στην οποία να δηλώνε¬ 
ται η χρησιμοποίηση ιδιόκτητου αυτοκινήτου και ο αριθμός 


κυκλοφορίας του και τέλος βεβαίωση χιλιομετρικής από¬ 
στασης του αρμόδιου φορέα. 

3. Διαταγές μετακίνησης εκτός έδρας που έχουν το χα¬ 
ρακτηρισμό ΑΠΟΡΡΗΤΕΣ ή ΑΚΡΩΣ ΑΠΟΡΡΗΤΕΣ, δεν 
επισυνάπτονται στα δικαιολογητικά των υπομνημάτων 
οδοιπορικών εξόδων αλλά αντί αυτών επισυνάπτεται βε¬ 
βαίωση των Δ/τών Αξ/κών, στην οποία αναγράφονται οι 
αριθμοί πρωτοκόλλου των διαταγών αυτών και ο χαρακτη¬ 
ρισμός τους. 

4. Εγκριτική διαταγή υποδ. 11 για δικαιολόγηση ημερή¬ 
σιας αποζημίωσης εκτός έδρας, επισυνάπτεται, ανεξαρ¬ 
τήτως αν η μετακίνηση έγινε με πάγια διάταξη Νόμου ή με 
προηγούμενη Δ/γή μετακίνησης, εφ’ όσον (στη δεύτερη 
περίπτωση) δεν επισυνάπτεται βεβαίωση, υποδ. 12. 

Η εγκριτική διαταγή υποδ 11 και η βεβαίωση υποδ. 12 
να εκδίδονται μετά την τελευταία ημέρα εκάστου μηνάς. 

5. Εκτός όλων των ανωτέρω δικαιολογητικών η Διεύ¬ 
θυνση Ελεγκτηρίου Δαπανών, δύναται να ζητήσει και 
οποιοδήποτε άλλο δικαιολογητικό, αναγκαίο για τη δια¬ 
σφάλιση των συμφερόντων του Δημοσίου και τον έλεγχο 
της συγκεκριμένης δαπάνης. 

6. Προκειμένου για το Πυροσβεστικό Σώμα τα παρα¬ 
πάνω δικαιολογητικά θα υποβάλλονται στη Διαχείριση 
Χρηματικού Διοίκησης Π.Υ. Αθηνών. 

Αρθρο 9 

Ημερήσια αποζημίωση - Δαπάνες διανυκτέρευσης. 

1. Το ύψος της ημερήσιας αποζημίωσης για εκτέλεση 
υπηρεσίας εκτός έδρας, καθώς και οι δαπάνες διανυκτέ- 
ρευσης καθορίζονται με το άρθρο 4 του Ν. 2346/95 και 
αναπροσαρμόζονται με απόφαση του Υπουργού Οικονο¬ 
μικών. 

Η αποζημίωση αυτή δεν μπορεί να είναι μικρότερη ή με¬ 
γαλύτερη από το καθοριζόμενο κάθε φορά κατώτατο ή 
ανώτατο όριο αποζημίωσης των δημοσίων υπαλλήλων και 
στρατιωτικών αντίστοιχα. 

2. Γ ια την ημέρα επιστροφής η αποζημίωση υπολογίζε¬ 
ται στο μισό της δικαιουμένης. 

Το ίδιο ισχύει και για τους αυθημερόν επανερχομέ- 
νους. 

ΑΡΘΡΟ 10 

Συγκοινωνιακά μέσα - Χρησιμοποιούμενες θέσεις 

1. Το προσωπικό της Ελληνικής Αστυνομίας και του 
Πυρ/κού Σώματος, κατά τις μετακινήσεις του εκτός έδρας 
για εκτέλεση υπηρεσίας χρησμοποιεί τα συνήθη μέσα συ- 
γκοινωνιάς και δικαιούται τις θέσεις, κατά βαθμούς, που 
δικαιούνται και οι στρατιωτικοί των αντθστοίχων βαθμών, 
όπως ορίζεται από τις διατάξεις του άρθρου 9 Π.Δ. 200/ 
1993. 

2. Οι Αστυφ/κες και Πυροσβέστες μπορούν να ταξιδεύ¬ 
ουν σε θέση ανώτερη της δικαιουμένης, εφόσον καταβάλ¬ 
λουν με δικά τους χρήματα τη διαφορά της τιμής του εισι¬ 
τηρίου, μεταξύ της θέσης που δικαιούνται και της θέσης 
που επιλέγουν να ταξιδέψουν. 

3. Η χρησιμοποίηση αεροπορικού μέσου συγκοινωνίας 
από τους Αστυφ/κες και τους Πυροσβέστες επιτρέπεται, 
ύστερα από έγκριση των αρμοδίων για την έγκριση της 
εκτέλεσης υπηρεσίας εκτός έδρας για τους Αστυφύλακες 
και του Υπαρχηγού Πυροσβεστικού Σώματος για τους Πυ¬ 
ροσβέστες. Η έγκριση μπορεί να δοθεί και εκ των υστέρων 
στις εξής περιπτώσεις: 

α. Όταν πρόκειται για μετακίνηση βαριά ασθενιών ή 
τραυματιών και των συνοδών τους. 

β. Όταν πρόκειται για μετακίνηση για την αντιμετώπιση 
εκτάκτων, επειγουσών και σοβαρών αναγκών τάξης και 
ασφάλειας ή εκτέλεση υπηρεσίας συνοδού ασφαλείας 
Επισήμων Προσώπων και Βουλευτών. 

γ. Όταν δεν υπάρχει άλλο μέσο συγκοινωνίας πρό¬ 
σφορο για την έγκαιρη μετακίνηση. 

4. Η εξ ολοκλήρου μίσθωση αυτ/των ή η ναύλωση πλω¬ 
τών μέσων επιτρέπεται, ύστερα από έγκριση της Δ/νσης 
Οικονομικών/ΥΔΤ ή της Δ/νσης Οικονομικών Πυροσβε¬ 
στικού Σώματος. Η έγκριση αυτή μπορεί να δοθεί και εκ 
των υστέρων στις εξής περιπτώσεις: 

α. Για μετακίνηση σε διαδρομή, που δεν εξυπηρετείται 
με συγκοινωνιακά μέσα. 

β. Όταν πρόκειται για μετακίνηση δύναμης για την αντι¬ 
μετώπιση εκτάκτων, επειγουσών και σοβαρών αναγκών 
τάξης και ασφάλειας που δεν συγχωρείται μετακίνηση με 
τα συνήθη μέσα συγκοινωνίας και δεν διατίθεται για το 
σκοπό αυτό υπηρεσιακό μέσο. 

γ. Για τη μεταφορά υλικών, που δεν μπορούν να μετα¬ 
φερθούν με τα συνήθη μέσα συγκοινωνίας. 

δ. Για τη μεταφορά προσώπων βαριά ασθενών ή τραυ¬ 
ματιών ύστερα από ιατρική γνωμάτευση. 

5. Αναγνωρίζεται και δικαιολογείται σε βάρος του Δημο¬ 
σίου το αντίτιμο μίσθωσης υποζυγίου στις περιπτώσεις 
που για την μετακίνηση δεν είναι δυνατή η χρησιμοποίηση 
άλλου μέσου συγκοινωνίας. 

6. Επίσης αναγνωρίζεται και δικαιολογείται σε βάρος 
του δημοσίου η δαπάνη διαπεραίωσης με οχηματαγωγά 
πλοία των υπηρεσιακών αυτ/των καθώς και των αυτ/των 
που έχουν επιταχθεί ή είναι μισθωμένα από το δημόσιο και 
χρησιμοποιούνται από το προσωπικό κατά τη μετακίνησή 
τους. 

7. Η χρησιμοποίηση ιδιοκτητών αυτ/των από το προσω¬ 
πικό που μετακινείται για εκτέλεση υπηρεσίας εκτός 
έδρας επιτρέπεται, ύστερα από έγκριση των αρμοδίων 
που διέταξαν την κίνηση, στις παρακάτω περιπτώσεις: 

α. Όταν δεν υπάρχουν μαζικά μέσα συγκοινωνίας, και 
δεν χορηγείται από την Υπηρεσία υπηρεσιακό όχημα. 

β. Όταν τα υπάρχοντα μαζικά μέσα επικοινωνίας δεν 
καλύπτουν αποδεδειγμένα, τον χώρο στον οποίο πραγμα¬ 
τοποιείται η κίνηση. 

γ. Όταν εξυπηρετείται το ευρύτερο συμφέρον της Υπη¬ 
ρεσίας, κατά την κρίση των αρμοδίων για την έγκριση της 
κίνησης. 

δ. Όταν μειώνεται ο χρόνος κίνησης και ο αριθμός ημε¬ 
ρών εκτός έδρας, κατά την κρίση των αρμοδίων για την 
έγκριση της κίνησης. 

8. Η μεταγωγή κρατουμένων ενεργείται με υπηρεσιακά 
αυτ/τα και σε έλλειψη ή αδυναμία με τα συνήθη συγκοινω¬ 
νιακά μέσα. Η μεταγωγή με πλοίο ή σιδηρόδρομο πραγμα¬ 
τοποιείται σε ιδιαίτερο διαμέρισμα ή καμπίνα, απομονω¬ 
μένο από τους λοιπούς επιβάτες. 

Στην περίπτωση αυτή δικαιολογητικά, για τους μεταγω- 
μένους και τους συνοδούς, εισιτήρια που αντιστοιχούν στο 
ιδιαίτερο διαμέρισμα ή την καμπίνα. Οι συνοδοί κατά την 
επιστροφή τους ταξιδεύουν στη θέση του βαθμού τους. Η 
μεταγωγή με αεροπορικά μέσα επιτρέπεται σε εξαιρετι¬ 
κές περιπτώσεις και ύστερα από έγκριση του Προϊσταμέ¬ 
νου του Κλάδου Τάξης και Ασφάλειας ή του νόμιμου ανα¬ 
πληρωτή του. Μεταγωγή κρατουμένων με ιδιωτικής χρή- 


σεως αυτ/τα δεν δικαιολογείται. 

ΑΡΘΡΟ 11 

Μικροδαπάνες ταξιδιού 

1. Οι μικροδαπάνες ταξιδιού καθορίζονται σε ποσοστό, 
που υπολογίζεται επί του αντιτίμου των εισιτηρίων ως 
εξής: 

α. Σε ποσοστό 30% προκειμένου για θαλάσσια μέσα με¬ 
ταφοράς. 

β. Σε ποσοστό 20% προκειμένου για χερσαία μέσα με¬ 
ταφοράς. 

γ. Σε ποσοστό 10% προκειμένου για αεροπορικά μέσα 
μεταφοράς. 

2. Οι ταξιδεύοντας δωρεάν ή με μειωμένη τιμή εισιτη¬ 
ρίου, με τα μαζικά μέσα συγκοινωνίας, δικαιούνται το πο¬ 
σοστό μικροδαπανών, που υπολογίζεται ολόκληρο στην 
κανονική τιμή του εισιτηρίου. 

3. Δεν δικαιούνται μικροδαπανών ταξιδιού οι μετακινού¬ 
μενοι με υπηρεσιακό αυτ/το. 

ΚΕΦΑΛΑΙΟ Γ 

ΟΔΟΙΠΟΡΙΚΑ ΕΞΟΔΑ ΜΕΤΑΘΕΣΗΣ 

ΑΡΘΡΟ 12 

Προϋποθέσεις δικαιολόγησης εξόδων μετάθεσης 

1. Το προσωπικό της Ελληνικής Αστυνομίας και του Πυ¬ 
ροσβεστικού Σώματος, ως και τα μέλη των οικογενειών 
τους, δικαιολογεί σε βάρος του Δημοσίου, οδοιπορικά 
έξοδα μετάθεσης, δηλαδή μετακίνησης και εγκατάστα¬ 
σης με τις προϋποθέσεις που ορίζονται στις διατάξεις των 
άρθρων 3, 4, 5 και 6 Π.Δ. 200/93. 

2. Ο συντελεστής χιλιομετρικής απόστασης καθορίζε¬ 
ται σε πέντε μονάδες για αποστάσεις μέχρι εκατό (100) χι¬ 
λιόμετρα, που προσαυξάνονται κατά: 

α. Μία (1) μονάδα ανά 10Οάδα χιλιομέτρων, για αποστά¬ 
σεις από 101 μέχρι 600 χιλιόμετρα. 

β. Δύο (2) μονάδες ανά 10Οάδα χιλιομέτρων, για απο¬ 
στάσεις από 601 μέχρι 800 χιλιόμετρα. 

γ. Τρεις (3) μονάδες ανά ΙΟΟάδα χιλιομέτρων, για απο¬ 
στάσεις από 801 και άνω χιλιόμετρα. 

Σε περίπτωση που η μετακίνηση περιλαμβάνει και θα¬ 
λάσσια διαδρομή, ο παραπάνω συνολικά εξαγόμενος συ¬ 
ντελεστής, προσαυξάνεται κατά δύο (2) μονάδες, ανά 
εκατοντάδα χιλιομέτρων θαλάσσιας διαδρομής. Η ρύθμιση 
αυτή δεν αφορά τις θαλάσσιες διαδρομές που είναι κάτω 
των δέκα (10 ναυτικών μιλιών και εξυπηρετούνται με το¬ 
πικά πορθμεία. 

Για τον υπολογισμό του συντελεστή χιλιομετριοκής 
απόστασης, τμήμα εκατοντάδας χιλιομέτρων λογίζεται ως 
ακέραιη εκατοντάδα. 

ΑΡΘΡΟ 13 

Περιπτώσεις μετακινήσεων που 
δικαιολογούν έξοδα μετάθεσης 

1. Πλήρη οδοιπορικά έξοδα μετάθεσης δικαιούνται: 

α. Οι αποσπώμενοι για χρονικό διάστημα μικρότερο των 
έξι (6) μηνών. Η απόσπαση για χρονικό διάστημα μικρό¬ 
τερο των έξι (6) μηνών δεν δημιουργεί δικαίωμα λήψης 
οδοιπορικών εξόδων μετάθεσης, έστω και αν αυτή τελικά 
παραταθεί πέραν των έξι (6) μηνών και μέχρι ένα ακόμη 
τρίμηνο. Απόσπαση για αόριστο χρόνο θεωρείται ότι είναι 
διάρκειας μικρότερης των έξι (6) μηνών. 

β. Οι επανερχόμενοι στην ενεργό υπηρεσία, μετά από 

ακύρωση των διοικητικών πράξεων αποστρατείας ή από¬ 
λυσης, δικαιούνται για τους ίδιους και τις οικογένειές 
τους, πλήρη οδοιπορικά έξοδα μετάθεσης, για την κίνηση 
από τον τόπο οριστικής διανομής, μέχρι την περιοχή στην 
οποία τοποθετούνται μετά την ανάκληση. 

γ. Οι ανακαλούμενοι από την εφεδρεία δικαιούνται για 
τους ίδιους και τις οικογένειές τους πλήρη οδοιπορικά 
έξοδα μετάθεσης για την κίνησής τους από τον τόπο ορι¬ 
στικής διαμονής, μέχρι την περιοχή, στην οποία τοποθε¬ 
τούνται και με την προϋπόθεση ότι η ανάκληση γίνεται για 
χρονικό διάστημα μεγαλύτερο έξι (6) μηνών. 

δ. Οι εκπαιδευόμενοι σε σχολές για χρονικό διάστημα 
μεγαλύτερο των έξι (6) μηνών και προκειμένου για Σχολή 
Εθνικής Άμυνας, Ανωτέρα Σχολή Πολέμου και Σχολή -έ- 
νων Γλωσσών, για χρονικό διάστημα μεγαλύτερο των δώ¬ 
δεκα (12) μηνών. 

Στηνπερίπτωση που ο χρόνος φοίτησης στις παραπάνω 
Σχολές, είναι μικρότερος των έξι (6) ή δώδεκα (12) μηνών 
αντίστοιχα και εφόσον μετά τη λήξη αυτής ο εκπαιδευθείς 
μετατεθεί σε Υπηρεσία διαφορετική από εκείνη που 
πρώτα υπηρετούσε, τότε δικαιούται οδοιπορικά έξοδα με¬ 
τάθεσης, από την παλαιά στη νέα Υπηρεσία. 

ε. Λόγω αποστρατείας αυτεπάγγελτης ή μετά από αί¬ 
τηση με δικαίωμα σύνταξης, ή λόγω απόλυσης με δικαί¬ 
ωμα σύνταξης, με την προϋπόθεση ότι η μετακίνηση στον 
τόπο της οριστικής διαμονής θα γίνει μέσα σε ένα έτος 
από την ημερομηνία εξόδου από το Σώμα. Οριστική θεω¬ 
ρείται η διαμονή που διαρκεί τουλάχιστον ένα έτος. 

2. Οδοιπορικά έξοδα μετάθεσης, μόνο για τα μέλη της 
οικογένειας, δικαιολογούνται στις ακόλουθες περιπτώ¬ 
σεις: 

α. Λόγω αποστολής τους στη ζώνη των μετόπισθεν, 
ένεκα γενικής ή μερικής επιστράτευσης ή εμπόλεμης κα¬ 
τάστασης, καθώς και για τη μετακίνησή τους μετά τη λήξη 
της επιστράτευσης ή της εμπόλεμης κατάστασης, καθώς 
και για τη μετακίνησή τους μετά τη λήξη της επιστράπτευ- 
σης ή της εμπόλεμης κατάστασης, στην περιοχή όπου 
υπηρετεί ο προστάτης. 

β. Λόγω θανάτου του προστάτη, με την προϋπόθεση ότι 
η μετακίνηση στον τόπο της οριστικής διανομής, θα γίνει 
μέσα σε ένα έτος από την ημερομηνία του θανάτου. 

γ. Λόγω προαποστολής της οικογένειας στην περιοχή 
που μετακινείται ο προστάτης, με μετάθεση ή για εκπαί¬ 
δευση, ως και λόγω μετάκλησης αυτής, στην περιοχή που 
ήδη υπηρετεί, με την προϋπόθεση ότι η μετάκληση θα γί¬ 
νει μέσα σε ένα έτος, από την μετακίνηση του προστάτη. 

3. Επιτρέπεται η τμηματική προαποστολή ή τμηματική 
μετάκληση μελών της οικογένειας, με την προϋπόθεση 
πάντα ότι αυτή θα πραγματοποιηθεί μέσα σε ένα έτος πριν 
ή μετά τη μετακίνηση του προστάτη. 

4. Αυτοί που λαμβάνουν μακρά αναρρωτική άδεια ή 
άδεια κύησης (τοκετού), προκειμένου περί γυναικών, δι¬ 
καιούνται για τους ίδιους και τις οικογένειές τους, μόνο 
οδοιπορικά έξοδα μετακίνησης, για τη μεταβίβασή τους 
σε μία μόνο περιοχή που θα επιλέξουν κατά τη διάρκεια 
της άδειας. 

Προϋπόθεση για την καταβολή των εξόδων αυτών, είναι 
να πραγματοποιηθεί η μετακίνηση μέσα σε δύο μήνες το 
αργότερο, από την ημερομηνία κοινοποίησης στους εν¬ 
διαφερομένους τω πράξεων, με τις οποίες τέθηκαν στις 
καταστάσεις αυτές και να υπολείπεται να διανυθεΐ τουλά¬ 
χιστον, το 1 /2 του χρόνου της άδειας, με εξαίρεση τις πε¬ 


ριπτώσεις, που οι αρμόδιες Υγειον. Αρχές γνωματεύουν, 
για την έκτακτη επιστροφή τους. Προαποστολή της οικο¬ 
γένειας, στον τόπο που διανύεται η άδεια, δεν δημιουργεί 
δικαίωμα λήψης γΓ αυτήν οδοιπορικών εξόδων. 

5. Αυτοί που μετά την λήξη της μακράς αναρρωτικής 
αδείας, κρίνονται ικανοί για την ενεργό υπηρεσία, καθώς 
και οι γυναίκες Αστυνομικοί, μετά τη λήξη της άδειας κύη¬ 
σης, δικαιούνται για τους ίδιους και τις οικογένειές τους 
οδοιπορικά έξοδα μετακίνησης, εφόσον τοποθετηθούν 
στην ίδια περιοχή που υπηρετούσαν πριν από την αναρρω¬ 
τική άδεια. Αν μετατεθούν σε διαφορετική περιοχή δι¬ 
καιούνται πλήρη οδοιπορικά έξοδα μετάθεσης. Τα έξοδα 
αυτά δεν μπορεί να είναι μεγαλύτερα από εκείνα, που θα 
δικαιούντο, μετακινούμενοι από την περιοχή που πρώτα 
υπηρετούσαν, μέχρι την περιοχή της νέας τοποθέτησης. 
Αν μετατεθούν στην ίδια περιοχή που διάνυσαν την άδεια, 
δικαιούνται μόνο έξοδα εγκατάστασης. Το φύλλο πο¬ 
ρείας, σε όλες τις περιπτώσεις θα χορηγείται από την 
Υπηρεσία του τόπου διάνυσης της αναρρωτικής αδείας. 

6. Όσοι μετά την λήξη της μακράς αναρρωτικής άδειας 
κρίνονται ανίκανοι και αποστρατεύονται δικαιούνται για 
τους ίδιους και τις οικογένειές τους, οδοιπορικά έξοδα για 
την κίνηση, από τον τόπο που δισνύθηκε ή άδεια, μέχρι τον 
τόπο της οριστικής διανομής, ανάλογα με εκείνα που κα¬ 
θορίζονται, κατά περίπτωση, στην ανωτέρω παράγραφο 5. 

7. Σε περίπτωση χορήγησης δεύτερης ή και τρίτης μα¬ 
κράς αναρρωτικής άδειας, σε συνέχεια της πρώτης, δεν 
δημιουργείται δικαίωμα λήψης οδοιπορικών εξόδων μετα¬ 
κίνησης, έστω και αν ο τόπος που διανύθηκε αυτή, είναι 
διαφορετικός από εκείνον της πρώτης άδειας. 

Για την κίνηση προς την έδρα της Υγειονομικής Αρχής 
και επάνοδο στον ίδιο τόπο, που θα διανυθεΐ η δεύτερη 
άδεια, δικαιολογούνται οδοιπορικά έξοδα εκτέλεσης υπη¬ 
ρεσίας. 

8. Αυτοί που τίθενται σε διαθεσιμότητα δικαιούνται 
οδοιπορικά έξοδα μετακίνησης για τους ίδιους και τις οι- 
κογένειές τους, προκειμένου να μεταβούν στον τόπο που 
θα διανυθεΐ αυτή. Αν μετά τη λήξη της διαθεσιμότητας, 
μετατεθούν σε νέα περιοχή δικαιούνται για τους ίδιους και 
τις οικογένειές τους, πλήρη έξοδα μετάθεσης. Τα έξοδα 
αυτά δεν μπορεί να είναι μεγαλύτερα από εκείνα που θα 
δικαιούντο, μετακινούμενοι από την περιοχή που πρώτα 
υπηρετούσαν, μέχρι την περιοχή της νέας τοποθέτη- 
σης. 

9. Σύζυγος μετατιθέμενου αστυνομικού ή πυροσβεστι¬ 
κού υπαλλήλου, που τον ακολουθεί στη νέα θέση και είναι 
υπάλληλος του Δημοσίου ή ΝΠΔΔ ή Τράπεζας ή Δημόσιας 
Επιχείρησης ή Δημόσιας Εκμετάλλευσης ή παραχωρηθεί- 
σας εκμετάλλευσης, περιλαμβάνεται στα δικαιολογού¬ 
μενα μέλη της οικογένειας αυτού, μόνο στην περίπτωση 
που δε δικαιούνται οδοιπορικά έξοδα σε βάρος της Υπη¬ 
ρεσίας της. 

10. Όταν και οι δύο σύζυγοι είναι αστυνομικοί ή πυρο¬ 
σβεστικοί υπάλληλοι και μετατίθενται ταυτόχρονα στην 
ίδια περιοχή, δικαιολογούνται οδοιπορικά έξοδα μετάθε¬ 
σης εγγάμου μόνο από τον αστυνομικό ή πυρισβεστικό 
υπάλληλο που φέρει το μεγαλύτερο βαθμό. Στα μέλη της 
μετακινούμενης οικογένειας αυτού περιλαμβάνονται ο άλ¬ 
λος σύζυγος, ως και τα μέλη της πατρικής οικογένειάς του 
μη δικαιουμένου οδοιπορικά έξοδα αστυνομικού ή πυρο¬ 
σβεστικού υπαλλήλου. 

Εάν οι ανωτέρω προέρχονται από διαφορετικές περιο- 

χές και δεν συνοικούσαν πριν την μετάθεση δικαιολογού¬ 
νται οδοιπορικά έξοδα μετάθεσης εγγάμου μάνο από τον 
αστυνομικό, που συνοικούσε με τα μέλη της οικογένειας 
και διατηρούσε την οικοσκευή. Ο άλλος σύζυγος δικαιολο¬ 
γεί έξοδα μετάθεσης χωρίς οικογένεια και χωρίς έξοδα 
εγκατάστασης. Εάν μετατεθούν σε διαφορετικές περιο¬ 
χές δικαιολογούνται οδοιπορικά έξοδα μετάθεσης εγγά¬ 
μου μόνον από αυτόν που κινείται με τα μέλη της οικογέ¬ 
νειας και την οικοσκευή. Ο άλλος σύζυγος δικαιολογεί 
έξοδα μετάθεσης χωρίς οικογένεια. 

11. Τα οδοιπορικά έξοδα μετάθεσης στυνομικού ή πυ¬ 
ροσβεστικού υπαλλήλου με οικογένεια που μετακινείται, 
κατά τις διατάξεις του παρόντος άρθρου χωριστά, λόγω 
προαποστολής ή μετάκλησης αυτής δεν μπορεί να υπερ¬ 
βαίνουν τα καθοριζόμενα για ταυτόχρονη μετακίνησή τους 
δικαιούμενα έξοδα όπως αυτά υπολογίζονται για την κί¬ 
νηση από την περιοχή στην οποία υπηρετεί ο μετατιθέμε¬ 
νος. 

12. Στις περιπτώσεις κίνησης μόνο της οικογένειας, 
σύμφωνα με τις παραγράφους 2α και 2β του παρόντος άρ¬ 
θρου, το σύνολο του συντελεστή μελών της οικογένειας 
μειώνεται κατα μία (1) μονάδα, οι δε λοιποί συντελεστές 
βαθμού και χιλιομετρικής απόστασης, υπολογίζονται στο 
ακέραιο. 

13. Αν στα μέλη της οικογένειας περιλαμβάνονται μα¬ 
θητές Σχολείων Στοιχειώδους ή Μέσης και Τεχνικής Εκ¬ 
παίδευσης απαιτείται βεβαίωση του σχολείου της περιφέ¬ 
ρειας που έγινε η εγκατάσταση. 

14. Αυτοί που τίθενται εκτός οργανικών θέσεων, κατά 
τις ισχύουσες κάθε φορά διατάξεις και που αποστρατεύο¬ 
νται μετά από χρονικό διάστημα (ένας μήνας), δικαιούνται 
οδοιπορικά έξοδα μετάθεσης για την μετακίνησή τους 
από τον τόπο που υπηρετούν στον τόπο οριστικής διαμο¬ 
νής τους, η οποία μετακίνηση μπορεί να γίνει και κατά τον 
χρόνο που τελούν εκτός οργανικών θέσεων. 

15. Οι αποτασσόμενοι δεν δικαιούνται εξόδων μετακί¬ 
νησης και εγκατάστασης. 

16. Στις περιπτώσεις μετακινήσεων κατά τις οπο'ιες δεν 
πληρούνται οι όροι των άρθρων 3 και 5 Π.Δ. 200/93, πλην 
όμως από τους ισχύοντες οργανισμούς, κανονισμούς ή κα¬ 
νονιστικές διαταγές του Υπουργείου Δημόσισας Τάξης, 
επιβάλλεται η διαμονή του μετακινηθέντα στην περιοχή 
της Υπηρεσίας, στην οποία μετακινήθηκε, μπορεί να ανα- 
γνωρισθεί σε βάρος του Δημοσίου, μετά από έγκριση του 
Υπουργείου Δημόσιας Τάξης, δαπάνη των πραγματικών 
εξόδων (φορτοεκφορτωτικά και κόμιστρα μόνο), σύμφωνα 
με το άρθρο 13 του Ν.Δ. 1502/1950. 

ΑΡΘΡΟ 14 

Τρόπος δικαιολόγησης οδοιπορικών εξόδων μετάθεσης 

1. Τα οδοιπορικά έξοδα μετάθεσης του προσωπικού της 
Ελληνικής Αστυνομίας και του Πυροσβεστικού Σώματος 
αναγνωρίζονται με τα εξής δικαιολογητικά: 

α. Έντυπα αναφορά-πίνακας ή πίνακας απόδειξη σε 
τρία αντίτυπα, που θα υπογράφεται από: (1) Από τον Δ/ 
ντή και τον δικαιούχο, (2) Προϊστάμενο της Υπηρεσίας 
προκειμένου για το Πυροσβεστικό Σώμα και θα περιέχει τα 
στοιχεία ταυτότητας του τελευταίου, τους τόπους αναχώ¬ 
ρησης και μετάβασης, τη χρονολογία μετακίνησης, τις χι¬ 
λιομετρικές αποστάσεις, αν προεξοφλήθηκε ή όχι το υπό¬ 
μνημα, τον αριθμό των μελών της οικογένειας του, ιδίας 
και πατρικής που μετακινούνται, την χρονολογία της 


προηγούμενης μετακίνησης και λοιπά στοιχεία για τον 
επωφελή έλεγχο, προς διασφάλιση του δημοσίου χρήμα¬ 
τος και την εξαγωγή στατιστικών στοιχείων. Η έντυπος 
αναφορά-πίνακας θα θεωρείται σαν εξοφλητική απόδειξη 
για τα έξοδα μετάθεσης (μετακίνησης-εγκατάστασης) 
που δικαιούται, σύμφωνα με το άρθρο 5 του Π.Δ. 200/93, 
ο μετακινηθείς δικαιούχος, όπως θα εξάγονται μηχανο¬ 
γραφικά για την Ελληνική Αστυνομία και χειρόγραφα για το 
Π.Σ. Τα ανωτέρω στοιχεία είναι δυνατόν να αναγράφονται 
και σε καταστάσεις που θα υποβάλλονται στη Δ/νση Ελε¬ 
γκτηρίου Δαπανών ή στην αρμόδια Υπηρεσία ελέγχου Δα¬ 
πανών για το Π.Σ. μαζί με τα δικαιολογητικά των μετακι- 
νουμένων χωρίς πίνακες. 

β. Πρωτότυπο φύλλο πορείας ή ισοδύναμο δικαιολογη- 
τικό, που να περιέχει τα στοιχεία του μετακινηθέντος και 
των δικαιουμένων οδοιπορικών εξόδων μετάθεσης μελών 
της ίδιας ή πατρικής οικογένειας. Για τις οικογένειες που 
μετακινούνται χωριστά, θα εκδίδεται από τις Υπηρεσίες 
διανομής αυτών σχετική βεβαίωση ύστερα από προφορική 
αίτηση. Το φύλλο πορείας και η βεβαίωση σε καμιά θεώ¬ 
ρηση δεν υπόκεινται. 

γ. Κεκυρωμένο αντίγραφο της δαπάνης μετακίνησης, 
διατάγματος ή απόφασης αποστρατείας ή απόλυσης, ανα¬ 
φοράς αναγγελίας θανάτου κ.λ.π. 

δ. Υπεύθυνη δήλωση του μετακινουμένου ότι τα μέλη 
της οικογένειας που αναγράφονται στο Φ.Π. ή στη βεβαί¬ 
ωση, μετακινήθηκαν και ότι δεν υπάγονται σε καμία εξαί¬ 
ρεση. 

Προκειμένου για τα μέλη της πατρικής οικογένειας, 
σύμφωνα με το άρθρο 4 του Π.Δ. 200/93 δηλώνεται ότι 
αυτά κατά την χρονολογία μετακίνησης συνοικούν κάτω 
από την ίδια στέγη και συντηρούνται από τον μετακινού¬ 
μενο. 

Διευκρινίζεται ότι οδοιπορικά έξοδα οικογένειας δικαιο¬ 
λογούνται για την μετακίνησή της, έστω και τμηματικά, 
από την ημερομηνία έκδοσης της οικείας διαταγής μετα¬ 
κίνησης και εντός έτους, ανεξάρτητα αν η οικογένεια προ- 
αποστέλλεται, μετακινείται μαζί με τον αστυνομικό ή με- 
τακαλείται αργότερα από αυτόν. 

ε. Βεβαίωση του αρμοδίου φορέα για την χιλιομετρική ή 
μιλιομετρική απόσταση μεταξύ των τόπων μετακίνησης, 
αφού ληφθεί υπόψη η συντομότερη διαδρομή. 

στ. Σε περίπτωση απόλυσης ή αποστρατείας απαιτείται 
επί πλέον, υπεύθυνη δήλωση των δικαιούχων, κατά τις 
διατάξεις του Ν. 1599/86, στην οποία να δηλώνεται η μό¬ 
νιμη εγκατάσταση στον τόπο οριστικής διαμονής, τόσο 
του ίδιου, όσο και των μελών της ιδίας και της πατρικής οι¬ 
κογένειας εφ’ όσον υπάρχει. 

Επιτρέπεται η αλλαγή του αρχικά δηλωθέντος τόπου 
οριστικής διαμονής ύστερα από σχετική έγκριση του 
ΥΔΤ/ΔΠ ή Α.Π.Σ./Δ/νση Προσ/κού, κατόπιν αιτήαεως του 
ενδιαφερομένου, αντίγραφο δε της εγκρίσεως αυτής επι¬ 
συνάπτεται σαν δικαιολογητικά στο υπόμνημα. 

ζ. Στις περιπτώσεις μακρών αναρρωτικών αδειών, που 
δικαιολογούνται έξοδα μετάθεσης, απαιτούνται τα εξής 
δικαιολογητικά: 

(α) Φύλλο πορείας χορηγούμενο από τα Κεντρικά Ια¬ 
τρεία. 

(β) Αντίγραφο γνωμάτευσης Α.Υ.Ε. 

(γ) Αντίγραφο απόφασης της Δ/νσης Προσωπικού/ΥΔΤ 
ή της Δ/νσης Προσωπικού Αρχηγείου Π.Σ., με την οποία 
εγκρίνεται η άδεια. 

(δ) Χιλιομετρικά ή μιλιομετρική βεβαίωση της αρμόδιας 
υπηρεσίας. 

(ε) Βεβαίωση μετάκλησης οικογένειας. 

2. Τα δικαιολογητικά για το προσωπικό του Π.Σ. θα υπο¬ 
βάλλονται στη Διαχείριση Χρηματικού Διοίκησης Π.Υ. 
Αθηνών. 

ΚΕΑΛΑΙΟ Δ’ 

ΤΕΛΙΚΕΣ ΔΙΑΤΑΞΕΙΣ 

ΑΡΘΡΟ 15 

Προκαταβολές - Κρατήσεις 

1. Για την αντιμετώπιση των δαπανών μετακίνησης του 
προσωπικού της Ελληνικής Αστυνομίας και του Πυροσβε¬ 
στικού Σώματος προκαταβάλλονται ανάλογα χρηματικά 
ποσά, που δεν μπορούν να υπερβούν το ύψος των τριών 
(3) μηναίων μισθών για τον καθένα. 

2. Οι κρατήσεις που προβλέπονιαι στην ημερήσια απο¬ 
ζημίωση για τα ασφαλιστικά ταμεία, υπολογίζονται κατά 
περίπτωση στο ποσό που εξάγεται από τον πολλαπλασια¬ 
σμό των συντελεστών βαθμού με το βασικό ποσό των εξό¬ 
δων μετακίνησης. 

ΑΡΘΡΟ 16 

Απώλειες υπομνημάτων οδοιπορικών εξόδων 

Στις περιπτώσεις απώλειας υπομνημάτων οδοιπορικών 


εξόδων, υποβάλλεται από την Υπηρεσία αποστολής αυ¬ 
τών, επικυρωμένο αντίγραφο των απαιτουμένων δικαιολο- 
γητικών με αιτιολογημένη αναφορά του Δ/ντή της Υπηρε¬ 
σίας για την υποβολή-απώλεια και την μη πληρωμή του 
υπομνήματος. Τα υπομνήματα αυτά ελέγχονται από τη Δ/ 
νση Ελεγκτηρίου Δαπανών ή από την αρμόδια Υπηρεσία 
Ελέγχου Δαπανών για το Πυροσβεστικό Σώμα, αφού επι- 
συναφθεί στο υπόμνημα μερίμνη της, βεβαίωση της Δ/ 
νσης Διαχείρισης Χρηματικού περί μη καταλογισμού στα 
οριστικά έξοδα, της δαπάνης του απωλεσθέντος υπομνή¬ 
ματος. 

ΑΡΘΡΟ 17 

Κατάργηση διατάξεων - Έναρξη ισχύος 

1. Κάθε άλλη προγενέστερη απόφασή μας για το θέμα 
καταργείται από της ισχύος της παρούσας. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 1996 

Ο ΥΠΟΥΡΓΟΣ 

ΚΟΣΤΑΣ ΓΕΙΤΟΝΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 · ΤΕΙ ΕΧ 223211 ΥΡΕΤ ΘΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 


Σολωμού 51 


ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε.-Ε.Π.Ε. 

5225761 

ΘΕΣΣΑΛΟΝΙΚΗ 

(031) 

423955 


5230841 

25ης Μαρτίου 21 Τ.Κ. 541 00 

423956 

Πληροφορίες δημοσιευμάτων λοιπών ΦΕΚ 

5225713 

ΠΕΙΡΑΙΑΣ 


4136402 


5249547 

Νικήτα 6-8 Τ.Κ. 185 31 


4171307 

Πώληση Φ.Ε.Κ. 

5239762 

ΠΑΤΡΑ 

(061) 

271249 

Φωτοαντίγραφα παλαιών Φ.Ε.Κ. 

5248141 

Κορϊνθου 327 Τ.Κ. 262 23 

224581 

Βιβλιοθήκη παλαιών Φ.Ε.Κ. 

5248188 

ΙΩΑΝΝΙΝΑ 



Οδηγίες για δημοσιεύματα Α.Ε.-Ε.Π.Ε. 

5248785 

Διοικητήριο Τ.Κ. 454 44 

(0651) 

21901 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 

22637 

αποστολή Φ.Ε.Κ. με πληρωμή μέσω Δ.ΟΎ. 

5248320 

! Δημοκρατίας 1 Τ.Κ. 691 00 

26522 

ΤΙΜΗ ΦΥΛΛΩΝ 

Μέχρι 16 σελίδες 100 δρχ. 



ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - 

Από 16 σελίδες και άνω προσαύξηση 100 δρχ. ανά βσέλιδο ή μέρος αστού 11 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 



Κ.Α.Ε. Προϋπολογισμού 

Κ.Α.Ε. εσόδου υπέρ 

Τεύχος 


2531 

ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 


30.000 δρχ. 

1 500 δρχ. 

Β’ (Υπουργικές αποφάσεις κτλ.) 


50.000 » 

2.500 > 


Γ (Διορισμοί, απολύσεις κτλ. Δημ. Υπαλλήλων) 


10.000 » 

500 » 


Δ* (Απαλλοτριώσεις, πολεοδομία κτλ.) 


50.000 » 

2.500 . 


Αναπτυξιακών Πράξεων (Τ.Α.Π.Σ.) 


25.000 * 

1.250 » 


Ν.Π.Δ.Δ. (Διορισμοί κτλ. προσωπικού ΝΠΔΔ) 


10.000 » 

500 - 


Παράρτημα (Πίνακες επιτυχάντων διαγωνισμών) 


5.000 · 

250 - 


Δελτίο Βιομηχανικής Ιδιοκτησίας (Δ.Ε.Β.Ι.) 


10.000 · 

500 · 


Ανωτάτου Ειδικού Δικαστηρίου (Α.Ε.Δ.) 


3.000 » 

150 » 


Ανωνύμων Εταιρειών & Ε.Π.Ε. 


150.000 · 

7.500 . 


Προκηρύξεων Α.Σ.Ε.Π. 


10.000 . 

500 * 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 · 

6.000 · 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού.μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00* έως 13.00* 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















